પેટ્રોલિયમ મંત્રી ધર્મેન્દ્ર પ્રધાને સંકેત આપ્યો છે કે, ઓઈલની કિંમતોમાં વધારાની અસરને ઓછી કરવા માટે સરકાર એક્સાઈઝ ડ્યૂટીમાં ઘટાડો કરી શકે છે. તેમણે કહ્યું કે, ‘પેટ્રોલ-ડીઝલની કિંમતો વધવાને લઈને કેન્દ્ર ઘણું સંવેદનશીલ છે. ઘણા વિકલ્પો પર વાત થઈ રહી છે. મને આશા છે કે, ટૂંક સમયમાં જ કંઈક પરિણામ સામે આવશે.’ ઉલ્લેખનીય છે કે, 50 ટકાથી વધુ પેટ્રોલની રીટેલ પ્રાઈસમાં ટેક્સ અને ડીલરનું કમિશન સામેલ હોય છે, જ્યારે ડીઝલ માટે આ આંકડો 40 ટકાથી વધુ છે.